Document ID: 32000D0252

Απόφαση της Επιτροπής
της 17ης Μαρτίου 2000
περί τροποποιήσεως της απόφασης 1999/710/ΕΚ για την κατάρτιση προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κιμάδων και παρασκευασμάτων κρέατος
[κοινοποιηθείσα υπό τον αριθμό Ε(2000) 700]
(Κείμενο που παρουσιάζει ενδιαφέρον για τον ΕΟΧ)
(2000/252/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης για μια μεταβατική περίοδο προσωρινών πινάκων εγκαταστάσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), όπως τροποποιήθηκε από την απόφαση 98/603/ΕΚ(2), και ιδίως το άρθρο 2 παράγραφος 1 και το άρθρο 7,
Εκτιμώντας τα ακόλουθα:
(1) Στην απόφαση 1999/710/ΕΚ της Επιτροπής(3) καταρτίζεται προσωρινός κατάλογος των εγκαταστάσεων παρασκευής κιμάδων και παρασκευασμάτων κρέατος.
(2) Η Βραζιλία, η Χιλή, η Ουγγαρία, το Ισραήλ, η Πολωνία και η Ταϊλάνδη διαβίβασαν κατάλογο των εγκαταστάσεων παρασκευής κιμάδων και παρασκευασμάτων κρέατος για τις οποίες οι αρμόδιες αρχές πιστοποιούν ότι είναι σύμφωνες με τους κοινοτικούς κανόνες.
(3) Άρα, μπορούν να καταρτιστούν προσωρινοί κατάλογοι εγκαταστάσεων παρασκευής κιμάδων και παρασκευασμάτων κρέατος για τη Βραζιλία, τη Χιλή, την Ουγγαρία, το Ισραήλ, την Πολωνία και την Ταϊλάνδη σύμφωνα με τη διαδικασία που προβλέπεται στην απόφαση 95/408/ΕΚ όσον αφορά ορισμένες χώρες.
(4) Ορισμένες τρίτες χώρες δεν διαβίβασαν τους καταλόγους των εγκαταστάσεών τους σε εύθετο χρόνο· συνεπώς, κρίνεται αναγκαίο να χορηγηθεί, ως μεταβατικό μέτρο, συμπληρωματική περίοδος για την εισαγωγή παρασκευασμάτων κρέατος από τις εν λόγω τρίτες χώρες ώστε να μην διακοπούν οι συναλλαγές.
(5) Στην περίπτωση αυτή, τα κράτη μέλη θα είναι υπεύθυνα τα ίδια να εξασφαλίσουν ότι οι εγκαταστάσεις από τις οποίες εισάγουν παρασκευάσματα κρέατος πληρούν τις απαιτήσεις οι οποίες δεν είναι λιγότερο αυστηρές απ' ότι οι κοινοτικές απαιτήσεις.
(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Το κείμενο του παραρτήματος της παρούσας απόφασης προστίθεται στο παράρτημα της απόφασης 1999/710/ΕΚ.
2. Όσον αφορά τις τρίτες χώρες εκτός από εκείνες του παραρτήματος της απόφασης 1999/710/ΕΚ, τα κράτη μέλη δύνανται να εγκρίνουν τις εγκαταστάσεις για τις εισαγωγές παρασκευασμάτων κρέατος μέχρι την 1η Σεπτεμβρίου 2000.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 17 Μαρτίου 2000.

Labels: 0
3
17
5